22.11.2014 Jurnalul Oficial al Uniunii Europene L 335/19 DECIZIA 2014/827/PESC A CONSILIULUI din 21 noiembrie 2014 de modificare a Acţiunii comune 2008/851/PESC privind operația militară a Uniunii Europene în vederea unei contribuții la descurajarea, prevenirea şi reprimarea actelor de piraterie și de jaf armat din largul coastelor Somaliei CONSILIUL UNIUNII EUROPENE, având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 10 noiembrie 2008, Consiliul a adoptat Acţiunea comună 2008/851/PESC a Consiliului (), modificată ultima dată prin Decizia 2012/174/PESC a Consiliului ()). (2) La 22 iulie 2013, Consiliul a convenit ca UE să rămână pe deplin angajată în combaterea pirateriei și a jafului armat în largul coastelor Somaliei. Consiliul a salutat rezultatele bune obținute până în acel moment de operația sa navală Atalanta. Acesta a subliniat că, în pofida progreselor remarcabile înregistrate în combaterea pirateriei pe mare, amenințarea persistă, iar progresele ar putea fi inversate. (3) La 18 noiembrie 2013, Consiliul de Securitate al Organizației Națiunilor Unite (CSONU) a adoptat Rezoluția 2125 (2013) de reînnoire a cadrului pentru acțiunile internaționale de combatere a pirateriei și a cauzelor profunde ale acesteia. (4)  Operația militară a UE menționată în Acţiunea comună 2008/851/PESC (Atalanta) ar trebui prelungită până la 12 decembrie 2016. (5)  La 22 iulie 2013, Consiliul a convenit de asemenea ca UE să ducă mai departe abordarea sa integrată privind îmbunătățirea securității și a statului de drept în Somalia, pe baza răspunderii și a responsabilității Somaliei, a coordonării strânse cu alți actori şi a coerenței şi sinergiilor între instrumentele UE, în special între misiunile şi operațiunile politicii de securitate și apărare comună ale acesteia. (6)  Respectiva abordare integrată, bazată pe un pact privind Noul Acord pentru Somalia, ar trebui să contribuie și la consolidarea capacităților maritime în Somalia și în regiune, acționând asupra cauzelor profunde ale pirateriei şi reducând impunitatea reţelelor de pirați în alte activități infracționale pe mare, abordând astfel condițiile care favo- E rizează de asemenea realizarea obiectivelor Atalantei. (7)  În acest context, contribuția Atalantei prin sarcini secundare, în limitele mijloacelor și capabilităților existente şi la cerere, la abordarea integrată a UE în Somalia și la activitățile relevante ale comunității internaționale, ar ajuta la abordarea cauzelor profunde ale pirateriei și rețelelor acesteia. Respectivele sarcini secundare ar trebui să fie înde- plinite astfel încât să sprijine strategia de ieșire a Atalantei. (8) Ar trebui facilitată cooperarea Atalantei cu autoritățile de aplicare a legii, în scopul contribuirii la asigurarea respectării legii antipiraterie, îmbunătățind totodată eficacitatea operaţiilor de combatere a pirateriei bazate pe informații. (9)  Nicio dispoziție din prezenta decizie sau din Acţiunea comună 2008/851/PESC nu se opune îndeplinirii de către personalul din statele care participă la Atalanta a obligațiilor care le revin în temeiul legislațiilor naționale aplica- bile. (10) Este necesar să se stabilească valoarea de referință financiară destinată să acopere costurile comune ale Atalantei pentru perioada cuprinsă între 13 decembrie 2014 și 12 decembrie 2016. (11) Acţiunea comună 2008/851/PESC ar trebui, prin urmare, să fie modificată în consecință, Acţiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea şi reprimarea actelor de piraterie și de jaf armat din largul coastelor Somaliei O L 301, 12.11.2008, p. 33). Decizia 2012/174/PESC a Consiliului din 23 martie 2012 de modificare a Acţiunii comune 2008/851/PESC privind operația militară a Uniunii Europene în vederea unei contribuții la descurajarea, prevenirea şi reprimarea actelor de piraterie şi de jaf armat din largul coas- telor Somaliei JOL 89, 27.3.2012, p. 69). —